تورک هوا یوللری اوچاغی نینگ تصویری اجتماعی ترماق آرقه لی کینگ ترقه تیلدی
اوشبو تصویر گه قیزیقیش جوده کتته بولدی
اوروپا بیرلیگی کمیسیونی نینگ کینگییش ایش لری بوییچه مسئول اعضاسی اولیویر وارهیلی نینگ, آلبانیا باش وزیر ایدی راما بیلن ترتیب له گن اورتاق مطبوعاتی کنفرانسی جریانیده آرقه سیدن تورک هوا یوللری گه عاید یولاوچی اوچاغی نینگ حرکت قیله باشله گن لیگی قیزیق بیر صحنه نینگ پیدا بولیشی گه سبب بولدی.
اولیویر وارهیلی اوروپا بیرلیگی نینگ آلبانیا گه یوبارگن واکسین لرنینگ پایتخت تیران ده گی تاپشیریش مراسمیده باش وزیر ایدی راما بیلن مشترک مطبوعاتی کنفرانس ترتیب له دی.
ایککی رهبر نینگ مشترک مطبوعاتی کنفرانسی جریانیده تورک هوا یوللری نینگ اوچاغی حرکت قیله باشله دی.
وارهیلی بیلن راما تورک هوا یوللری اوچاغی نینگ اسمی نی تکرار قیلیب کولیشدی.
اوشبو تصویر اجتماعی ترماق آرقه لی قیسقه بیر مدت مابینیده کینگ بیر شکلده ترقه تیلدی.
اجتماعی ترماق فایده لنووچی لری اوشبو تصویر بیلن علاقه لی, "بالکان لرگه قره تیلگن تورک تشقی سیاستی نینگ بوندن یخشیراق توشینتیریلیشی ممکن ایمس" دییه یازدی.
علاقه لی ینگی لیکلر
تورکیه ده 5 میلیون 254 مینگ دن آرتیق کیشی کرونا دن ساغه یدی
اوشبو مطلب نی تورکیه جمهوریتی ساغلیق نی سقلش وزیرلیگی بیلدیردی
azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab